b'\n_START_ARTICLE_\nVykintas Bieliauskas\n_START_PARAGRAPH_\nVykintas Bieliauskas (k\xc5\xabrybinis slapyvardis \xe2\x80\x93 Vykintas Baltakas, g. 1972 m. liepos 10 d. Vilniuje) \xe2\x80\x93 lietuvi\xc5\xb3 kompozitorius, dirigentas.\n_START_SECTION_\nBiografija\n_START_PARAGRAPH_\nMotina Rita Aleknait\xc4\x97-Bieliauskien\xc4\x97 (g. 1945 m.), pianist\xc4\x97, muzikos kritik\xc4\x97, pedagog\xc4\x97, MRU profesor\xc4\x97. T\xc4\x97vas Vladas Bieliauskas (g. 1941), klarnetistas. Sesuo Rita Balta (g. 1969), muzik\xc4\x97, daininink\xc4\x97._NEWLINE_1990\xe2\x80\x931993 m. mok\xc4\x97si ir baig\xc4\x97 M. K. \xc4\x8ciurlionio men\xc5\xb3 mokykl\xc4\x85, B. Kutavi\xc4\x8diaus kompozicijos klas\xc4\x99, Kavaliausko \xe2\x80\x93 dirigavimo klas\xc4\x99). Studijavo Lietuvos muzikos akademijoje, Vytauto Barkausko kompozicijos ir Liongino Abariaus choro dirigavimo klas\xc4\x97se. Respublikiniame jaun\xc5\xb3j\xc5\xb3 dirigent\xc5\xb3 konkurse (1989) peln\xc4\x97 laureato vard\xc4\x85._NEWLINE_Vienas vokalinio ansamblio \xe2\x80\x9ePenki v\xc4\x97jai\xe2\x80\x9c (1990 m.), kamerinio choro \xe2\x80\x9eAidija\xe2\x80\x9d (1989 m.), steig\xc4\x97j\xc5\xb3, dirigentas (\xe2\x80\x9eAidijai\xe2\x80\x9d vadovavo 1 m.), sureng\xc4\x97 pirmuosius koncertus, \xc4\xaftvirtino vard\xc4\x85._NEWLINE_1994\xe2\x80\x931997 m. Vykintas Bieliauskas studijavo Karlsr\xc5\xabj\xc4\x97je kompozicij\xc4\x85 pas Wolfgang Rihm, 1994\xe2\x80\x9397 P.\xc2\xa0E\xc3\xb6tv\xc3\xb6so tarptautiniame institute (1995\xe2\x80\x9396), 1997\xc2\xa0\xe2\x80\x93 Pary\xc5\xbeiaus nacionalin\xc4\x97je konservatorijoje (Emmanuel Nunes klas\xc4\x97je), 1999\xe2\x80\x932000\xc2\xa0\xe2\x80\x93 Muzikos akustikos tyrim\xc5\xb3 ir koordinavimo institute Pary\xc5\xbeiuje (IRCAM), 2003\xe2\x80\x9306\xc2\xa0\xe2\x80\x93 Leuveno kataliki\xc5\xa1kajame universitete (filosofij\xc4\x85). Tobulinosi tarptautiniuose meistri\xc5\xa1kumo kursuose Austrijoje, Pranc\xc5\xabzijoje, Vokietijoje, Vengrijoje, Olandijoje._NEWLINE_Dirigavo Europos \xc5\xa1iuolaikin\xc4\x97s muzikos ansambliams, tarp j\xc5\xb3\xc2\xa0\xe2\x80\x93 \xe2\x80\x9eEnsemble Modern\xe2\x80\x9c (Frankfurtas prie Maino), Klangforum Wien\xe2\x80\x9c (Viena), \xe2\x80\x9eMusikfabrik\xe2\x80\x9c (Diuseldorfas), ICTUS (Briuselis), Ensemble Resonanz (Hamburg), Het Collectief (Briuselis), Berlyno filharmonik\xc5\xb3 ansambliui "Scharoun" ir kt. Dirba su \xc5\xa1iais orkestrais: Bavarijos radijo (Symphonieorchester des Bayerischen Rundfunks), Vakar\xc5\xb3\xc2\xa0Vokietijos (WDR), Berlyno radijo (Rundfunk-Sinfonieorchester Berlin), Pietvakari\xc5\xb3 Vokietijos (SWR), Vokietijos (Deutsches Symphonie-Orchesters Berlin), Lietuvos ir M\xc3\xbcncheno ir \xc5\xa0v. Kristoforo (Vilnius) kameriniais orkestrais._NEWLINE_Kaip dirigentas ir kompozitorius dalyvavo tokiuose muzikiniuose forumuose kaip Venecijos Bienal\xc4\x97, Salzburgo festivalis, Musica Viva (Miunchenas), Ars Musica Festival (Briuselis), ECLAT Festival (\xc5\xa0tutgartas), Ultraschall Festival (Berlin), Wien Modern (Viena), Ultima Festival (Oslo), Maerzmusik (Berlin), ISCM Pasaulio muzikos dienose (Vilnius, \xc5\xa0tutgart). V.Baltako k\xc5\xabriniai skamb\xc4\x97jo Berlyno filharmonijoje, Londono Queen Elizabeth ar Vienos koncert\xc5\xb3\xc2\xa0(Konzerhaus) sal\xc4\x97se. 2015 metais Belgijos Karalien\xc4\x97s El\xc5\xbebietos (Queen Elisabeth) konkurso u\xc5\xbesakymu para\xc5\xa1\xc4\x97 privalom\xc4\x85j\xc4\xaf k\xc5\xabrin\xc4\xaf smuikinink\xc5\xb3\xc2\xa0konkurso antrajam turui.\n_START_SECTION_\nK\xc5\xabriniai\n_START_PARAGRAPH_\nV.Baltako k\xc5\xabriniai leid\xc5\xbeiami Universal Edition Wien ir Aust Verlag (K\xc3\xb6ln) leidykl\xc5\xb3. I\xc5\xa1 svarbiausi\xc5\xb3j\xc5\xb3 i\xc5\xa1skirtini: "Pasaka" \xe2\x80\x93 fortepijonui ir fonogramai (1995-97), "RiRo" sopranui ir trimitui (1995-97), \xe2\x80\x9ePoussla" \xe2\x80\x93 ansambliui ir simf. orkestrui (2002), opera \xe2\x80\x9eCantio" (2004), (co)ro(na) \xe2\x80\x93 ansambliui (2005), "b(ell tree)" \xe2\x80\x93 stygini\xc5\xb3 kvartetui (2007), "Lift to Dubai" \xe2\x80\x93 ansambliui ir elektronikai (2009), "Scoria" \xe2\x80\x93 simf. orkestrui (2010), "Commentum" \xe2\x80\x93 violon\xc4\x8delei ir fortepijonui (2011), "Saxordionphonics" \xe2\x80\x93 solo saksofonui ir akordeonui bei simf. orkestrui\xc2\xa0 (2013), "Commentum" \xe2\x80\x93 violon\xc4\x8delei ir simf. orkestrui (2016).\n_START_SECTION_\nMuzikin\xc4\x97\xc2\xa0veikla\n_START_PARAGRAPH_\nKaip dirigentas ir kompozitorius dalyvavo tokiuose muzikiniuose forumuose kaip Venecijos Bienal\xc4\x97, Salzburgo festivalis, Musica Viva (Miunchenas), Ars Musica Festival (Briuselis), ECLAT Festival (\xc5\xa0tutgartas), Ultraschall Festival (Berlin), Wien Modern (Viena), Ultima Festival (Oslo), Maerzmusik (Berlin), ISCM Pasaulio muzikos dienose (Vilnius, \xc5\xa0tutgart) ir kt.. V.Baltako k\xc5\xabriniai skamb\xc4\x97jo Berlyno filharmonijoje, Londono Queen Elizabeth bei Vienos koncert\xc5\xb3\xc2\xa0(Konzerhaus) sal\xc4\x97se._NEWLINE_2015 metais Belgijos Karalien\xc4\x97s El\xc5\xbebietos (Queen Elisabeth) konkurso u\xc5\xbesakymu para\xc5\xa1\xc4\x97 privalom\xc4\x85j\xc4\xaf k\xc5\xabrin\xc4\xaf smuikinink\xc5\xb3\xc2\xa0konkurso antrajam turui._NEWLINE_V.Baltakas dirigavo Europos \xc5\xa1iuolaikin\xc4\x97s muzikos ansambliams, tarp j\xc5\xb3\xc2\xa0\xe2\x80\x93 "Ensemble Modern" (Frankfurtas prie Maino), Klangforum Wien\xe2\x80\x9c (Viena), \xe2\x80\x9eMusikfabrik\xe2\x80\x9c (Diuseldorfas), ICTUS (Briuselis), "Ensemble Resonanz" (Hamburg), "Het Collectief" (Briuselis), Berlyno filharmonik\xc5\xb3 ansambliui "Scharoun" ir kt. Dirbo su \xc5\xa1iais orkestrais \xe2\x80\x93 Bavarijos radijo (Symphonieorchester des Bayerischen Rundfunks), Vakar\xc5\xb3\xc2\xa0Vokietijos (WDR), Berlyno radijo (Rundfunk-Sinfonieorchester Berlin), Pietvakari\xc5\xb3 Vokietijos (SWR), Vokietijos (Deutsches Symphonie-Orchesters Berlin), Lietuvos ir M\xc3\xbcncheno ir \xc5\xa0v. Kristoforo (Vilnius) kameriniais orkestrais._NEWLINE_2009 metais Vilniuje \xc4\xafk\xc5\xabr\xc4\x97 \xc5\xa1iuolaikin\xc4\x97s muzikos ansambl\xc4\xaf "Lietuvos Ansambli\xc5\xb3 Tinklas", su kuriuo periodi\xc5\xa1kai rengia \xc5\xa1iuolaikin\xc4\x97s muzikos koncertus Lietuvoje ir u\xc5\xbesienyje.'